આસારામે સજા બાદ જેલમાંથી સાબરમતી આશ્રમમાં ૧૭ મિનિટ સુધી તેના સેવક નિશાંત જદવાણી સાથે વાતો કરી હતી જેમાં આસારામે જલ્દી જેલમાંથી બહાર આવી જવાની સાંત્વના આપી હતી. એ વાતચીતને આશ્રમે પ્રવચન રૃપે વાયરલ કરી દીધી. વાસ્તવમાં કેદીઓને દર મહિને ૮૦ મિનિટ સુધી તેમણે આપેલા બે નંબરો પર સ્વજન સાથે વાત કરવાની સુવિધા આપવામાં આવે છે, એ અંતર્ગત જ આસારામે વાત કરી હતી. એ વાતચીતમાં આસારામે કહ્યું હતું કે પહેલા શિલ્પી બેટી અને શરદને બહાર કાઢીશ, ઉપર એકથી એક કોર્ટ છે, બાદમાં હું આવી જઈશ તમારી વચ્ચે. અચ્છે દિન આયેંગે. આ સંદેશ આસારામની મોબાઇલ એપ મંગલમય પર પણ ચાલ્યો.